

**Kedves Szülők és Leendő Elsős Gyerekek!**

Az emelt szintű ének-zenetanulás iránt érdeklődő gyerekeket és szüleiket sok szeretettel hívjuk és várjuk nyílt óráinkra és iskolakóstoló foglalkozásainkra!

**Nyílt órák:** **Iskolakóstolgató:**

2014. november 19. (8.00-9.00)

2015. március 9. (8.00-9.00) 2015. március 10.(16.00-17.00)

2015. március 23. (8.00-9.00) 2015. március 24. (16.00-17.00 óráig)

**Az ének-zene alkalmassági felmérést,** mely a zenei osztályunkba való bekerülésnek feltétele, 2015. március 26-án és 27-én 13.00-17.30 óra között tartjuk. Kérjük, a fölösleges várakozás elkerülése végett jelentkezzenek be, és kérjenek időpontot iskolánk titkárságán.

Ezen a tízperces egyéni beszélgetésen szeretnénk megismerkedni a gyerekekkel. Kíváncsiak vagyunk az óvodások zenéhez való kötődésére, kialakulóban lévő zenei képességeire:

* Kérjük, hogy az ének-zenei osztályba jelentkező gyermekek készüljenek egy általuk jól ismert és szeretett népdallal, vagy az óvodában tanult gyermekdallal!
* Ritmikai készségüket rövid és egyszerűen követhető ritmussor visszatapsolásával teszteljük.
* Hangi adottságukat, zenei hallásukat rövid dallammotívumok memorizálása, pontos visszaadása alapján vizsgáljuk.
* Az éneklési kedvükre, zenei memóriájukra a közös énekes foglalkozáson lesz szükségük (Iskolakóstoló).
* Aki már ügyesen (és szívesen) megszólaltat valamilyen hangszert, kérjük azt is hozza el magával!

**Minden érdeklődőt sok szeretettel várunk!**

 Petra néni, Éva néni, Edina néni